CELEX: 42018X1858
Language: hr
Date: 2018-11-28 00:00:00
Title: Izmjene Pravilnika br. 100 Gospodarske komisije Ujedinjenih naroda za Europu (UN/ECE) – Jedinstvene odredbe o homologaciji vozila s obzirom na posebne zahtjeve za elektropogon [2018/1858]

28.11.2018   
            
            
               HR
            
            
               Službeni list Europske unije
            
            
               L 302/114
            
         
      Samo izvorni tekstovi UNECE-a imaju pravni učinak prema međunarodnom javnom pravu. Status i datum stupanja na snagu ovog Pravilnika treba provjeriti u najnovijem izdanju statusnog dokumenta UNECE-a TRANS/WP.29/343 koji je dostupan na:
      http://www.unece.org/trans/main/wp29/wp29wgs/wp29gen/wp29fdocstts.html
      Izmjene Pravilnika br. 100 Gospodarske komisije Ujedinjenih naroda za Europu (UN/ECE) – Jedinstvene odredbe o homologaciji vozila s obzirom na posebne zahtjeve za elektropogon [2018/1858]
      Izmjene Pravilnika br. 100, objavljenog u SL L 87 od 31. ožujka 2015.
      
      koje obuhvaćaju:
      
                   
               
               
                  Dopunu 2. nizu izmjena 02 – datum stupanja na snagu: 29. siječnja 2016.
               
            
                   
               
               
                  Dopunu 3. nizu izmjena 2 – datum stupanja na snagu: 18. lipnja 2016.
               
            Svugdje gdje se pojavljuje u Pravilniku (uključujući sve priloge) termin Sustav za pohranu energije s mogućnošću ponovnog punjenja (REESS) mijenja se i glasi: Sustav za pohranu električne energije s mogućnošću ponovnog punjenja (REESS).
      Stavci 5.1. do 5.1.1.3. mijenjaju se i glase:
      
         „5.1.   Zaštita od električnog udara
         Ovi zahtjevi za električnu sigurnost primjenjuju se na visokonaponske sabirnice kad nisu priključene na vanjske visokonaponske izvore napajanja.
         5.1.1.   Zaštita od izravnog dodira
         Zaštita dijelova pod naponom od izravnog dodira potrebna je i za vozila opremljena bilo kojim tipom REESS-a koji je homologiran u skladu s dijelom II. ovog Pravilnika.
         Dijelovi pod naponom moraju biti zaštićeni od izravnog dodira i moraju biti u skladu sa stavcima 5.1.1.1. i 5.1.1.2. Zaštitne obloge, kućišta, izolatori od čvrstih materijala i priključci moraju biti tako izvedeni da ih se ne može otvoriti, odvojiti, rastaviti ili ukloniti bez upotrebe alata.
         Međutim, priključci (uključujući ulazni priključak na vozilu) smiju biti takve izvedbe da ih se može odvojiti bez upotrebe alata ako ispunjavaju najmanje jedan od sljedećih uvjeta:
         
                     (a)
                  
                  
                     kad su odvojeni, ispunjavaju zahtjeve iz stavaka 5.1.1.1. i 5.1.1.2.
                  
               
                     (b)
                  
                  
                     smješteni su ispod poda i imaju mehanizam za zaključavanje; ili
                  
               
                     (c)
                  
                  
                     imaju mehanizam za blokiranje. Ostali sastavni dijelovi koji nisu dijelovi priključka moraju biti takvi da ih se može odvojiti samo upotrebom alata kako bi se moglo odvojiti priključak, ili
                  
               
                     (d)
                  
                  
                     napon dijelova pod naponom pada na 60 V ili niže od toga (istosmjerna struja) ili na 30 V ili niže od toga (izmjenična struja, RMS) u prvoj sekundi od odvajanja priključka.
                  
               5.1.1.1.   U putničkom prostoru i prtljažniku dijelovi pod naponom moraju biti zaštićeni stupnjem zaštite IPXXD.
         5.1.1.2.   U prostorima koji nisu putnički prostor ili prtljažnik dijelovi pod naponom moraju biti zaštićeni stupnjem zaštite IPXXB.”
      
      Stavci 5.1.1.4. do 5.1.1.5.3. (dosadašnji) renumeriraju se i postaju stavci 5.1.1.3. do 5.1.1.4.3.